b'\n_START_ARTICLE_\nSuseni, Mure\xc8\x99\n_START_SECTION_\nLocalizare\n_START_PARAGRAPH_\nLocalitatea este situat\xc4\x83 pe r\xc3\xa2ul Mure\xc8\x99, pe drumul na\xc8\x9bional DN 15 T\xc3\xa2rgu Mure\xc8\x99 - Reghin - Piatra Neam\xc8\x9b, la nord de Reghin.\n_START_SECTION_\nIstoric \xc8\x99i economie local\xc4\x83\n_START_PARAGRAPH_\nSatul Suseni este atestat documentar \xc3\xaen anul 1319, denumirea satului fiind Feelfolu. P\xc3\xa2n\xc4\x83 \xc3\xaen secolul al XVI-lea populatia majoritar\xc4\x83 o constituiau sa\xc8\x99ii, ulterior rom\xc3\xa2nii \xc8\x99i maghiarii (mul\xc8\x9bi din ei la origine secui din zona Aita Mare), devenind populatia dominant\xc4\x83. Pentru un timp a existat \xc8\x99i o colonie de armeni sosi\xc8\x9bi \xc3\xaen secolul al XVII-lea din Moldova, care mai t\xc3\xa2rziu s-au contopit cu popula\xc8\x9bia local\xc4\x83. Ocupatia principal\xc4\x83 a locuitorilor a constituit-o tradi\xc8\x9bional agricultura, in special cultura cepei care d\xc4\x83 recolte substan\xc8\x9biale pe parcelele cu sol roditor din lunca r\xc3\xa2ului Mure\xc8\x99, numit local si "berc". \xc3\x8en Suseni exista p\xc3\xa2n\xc4\x83 nu demult \xc8\x99i o fabric\xc4\x83 de c\xc4\x83r\xc4\x83mid\xc4\x83.'